ai4bharat/Pralekha huggingface dataset:
وزارت خزانہ
انکم ٹیکس محکمہ نے اڈیشہ میں تلاشی کی کارروائیاں انجام دیں
انکم ٹیکس کے محکمہ نے 3 دسمبر 2020 کو اڈیشہ کے راورکیلا میں تلاشی اور ضبط کرنے کی کارروائی انجام دی۔ یہ کارروائی ایک اسٹیل اور ان کی ٹریڈنگ کرنے والی کمپنی پر کی گئی۔
یہ گروپ پچھلے دو مالی سال سے 17 فرضی کمپنیاں بنا کر روپے پیسوں کی ہیرا پھیری کررہے تھے۔ اس مدت میں اس نے تقریباً 170 کروڑ روپے کی ہیرا پھیری کی۔ کارروائی کے دوران جن لوگوں کے نام پر 17 فرضی کمپنیاں بنا کر ہیرا پھیری کی جارہی تھی، انہوں نے اس بات کو قبول کیا ہے کہ انہیں اس بات کی جانکاری نہیں تھی کہ ان کے نام پر اس طرح کا کوئی کاروبار کیا جارہا ہے۔ یہ بھی دیکھا گیا ہے کہ ان کمپنیوں کے نام پر بینک کھاتوں سے نقدی بھی نکالی گئی ہے۔ خاص بات یہ ہے کہ یہ فرضی کمپنیاں دہاڑی مزدور اور دوسرے اقتصادی طور پر کمزور لوگوں کے نام پر بنائی گئی تھی۔
...............................................................
م ن، ح ا، ع ر
U-7922
(Visitor Counter : 103
وزیراعظم کا دفتر
وزیر اعظم نے ہفتہ وار سینٹرل ویسٹا میں ثقافتی پروگرام کے انعقاد کے لئے ایک منفرد ثقافتی تقریب کالانجلی کی ستائش کی
وزیر اعظم جناب نریندر مودی نے وزارت ثقافت کی جانب سے ایک منفرد ثقافتی تقریب کالانجلی کی ستائش کی جس کے تحت مختلف قسم کے ثقافتی پروگرام ہر ہفتہ دہلی کے انڈیا گیٹ پر واقع سینٹرل ویسٹا میں منعقد کئے جائیں گے ۔
امرت مہوتسو کا ایک ٹوئٹ شیئر کرتے ہوئے وزیر اعظم نے ایک ٹوئیٹ کیا :
’’سینٹرل ویسٹا خطہ کا دورہ کرنے کی ایک اور وجہ ... ہندوستان کی ثقافتی تنوع اور تابناکی کا جشن‘‘۔
وزیراعظم کا دفتر
حکومت نے اُن کنبوں کی مدد کے لئے جو کووڈکی وجہ سے گھر کے کمانے والے ممبرکو کھو چکے ہیں، مزید اقدامات کا اعلان کیا
امپلائز اسٹیٹ انشورنس کارپوریشن کے تحت کووڈ کی وجہ سے اپنی جان گنوا دینے والوں کے لواحقین کو کنبہ جاتی پنشن دی جائے گی
ای ڈی ایل آئی منصوبہ کے تحت بیمہ کے فوائد کو بڑھایا گیا اور اِسے مزید آسان کردیاگیا
ان منصوبوں سے کنبوں کے سامنے آنے والی مالی پریشانیوں کو کم کرنے میں مدد ملے گی:وزیر اعظم
نئی دہلی،29؍مئی2021:
بچوں کے لئے پی ایم کیئرس کے تحت اعلان شدہ اقدامات کے علاوہ کووڈ سے متاثرہ بچوں کی بہتری کے لئے حکومت ہند نے اُن کنبوں کی مدد کرنے کے لئے مزید اقدامات کا اعلان کیا ہے، جنہوں نے کووڈ کی وجہ سے کمائی کرنے والے گھر کے فرد کو کھودیا ہے۔ ایسے کنبوں کو پنشن اور بڑھا ہوا ولچک دار بیمہ معاوضہ فراہم کیا جائے گا۔
وزیر اعظم نے کہا کہ اُن کی حکومت اُ ن کے اہل خانہ کےساتھ کھڑی ہے۔ انہوں نے یہ بھی کہا کہ اِن منصوبوں کی توسط سے اُن کے سامنے آنے والی مالی مشکلات کو کم کرنے کی کوشش کی جارہی ہے۔
- امپلائز اسٹیٹ انشورنس کارپوریشن کے تحت کنبہ پنشن
- کنبوں کووقار کے ساتھ زندگی جینے اور زندگی کے معیار کو بہتر بنائے رکھنے میں مدد کے لئے ای ایس آئی سی پنشن منصوبے کا فائدہ روزگار سے متعلق اموات کے معاملوں میں اُن لوگوں تک بھی پہنچایا جارہاہے، جن کی موت کوڈد کی وجہ سے ہوئی ہے۔ ایسے افراد کے لواحقین کو موجودہ ضوابط کے مطابق ملازمین کے ذریعے وصول کئے گئے اوسط روزانہ کی تنخواہ کے 90 فیصد کے برابر فائدے کا حقدار مانا گیا ہے۔ یہ فائدہ پہلے سے اعلان شدہ تاریخ 24 مارچ 2020ء سے اور ایسے سبھی معاملوں کے لئے 24 مارچ 2022ء تک دستیاب ہوگا۔
- اِمپلائز پرووی ڈنٹ فنڈ آرگنائزیشن –اِمپلائز جمع لِنکڈ بیمہ منصوبہ
- ای ڈی ایل آئی منصوبے کے تحت بیمہ فوائد کو بڑھایا اور لچکدار بنایا گیا ہے۔دیگر تمام مستفیدین کے علاوہ یہ خاص طورسے اُن ملازمین کے کنبوں کی مدد کرے گا، جنہوں نے کووڈ کی وجہ سے اپنی جان گنوائی ہے۔
- زیادہ سے زیادہ بیمہ فوائد کی رقم 6 لاکھ سے بڑھا کر 7لاکھ کردی گئی ہے۔
- 2.5لاکھ کے کم سے کم بیمہ فوائد کا التزام بحال کردیا گیا ہے اور اگلے تین سالوں کے لئے 15 فروری 2020ء سے حسب سابق نافذ ہوگا۔
- معاہدہ جاتی ؍جزوقتی ملازمین کے اہل خانہ کو فائدہ پہنچانے کے لئے صرف ایک ادارے نے مسلسل روزگار کی شرط کو آسان بنایاگیا ہے۔یہاں تک کہ اُن ملازمین کے اہل خانہ کو بھی فائدہ دستیاب کرایاجارہا ہے، جنہوں نے اپنی موت سے پہلے پچھلے 12مہینوں میں نوکری تبدیل کی ہو۔
ان منصوبوں کے تفصیلی اصول و ضوابط وزارت محنت و روزگار کے ذریعے جاری کئے جارہے ہیں۔
سماجی انصاف اور تفویض اختیارات کی وزارت
بابا صاحب ڈاکٹر بی آر امبیڈکر کی 133ویں یوم پیدائش پر ملک نے انہیں خراج عقیدت پیش کیا
صدر جمہوریہ محترمہ دروپدی مرمو نے آج یہاں بھارت رتن بابا صاحب ڈاکٹر بی آر امبیڈکر کو ان کی 133ویں یوم پیدائش پر خراج عقیدت پیش کرنے میں ملک کے لوگوں کی قیادت کی۔ صدر جمہوریہ نے آج صبح پارلیمنٹ ہاؤس کے احاطے میں سنسد بھون لان میں بابا صاحب کے مجسمہ پر پھول چڑھائے۔
نائب صدر جناب جگدیپ دھنکھر، وزیر اعظم جناب نریندر مودی اور لوک سبھا کے اسپیکر جناب اوم برلا نے بھی ہندوستانی آئین کے معمار ڈاکٹر امبیڈکر کو گلہائے عقیدت پیش کیے۔
سماجی انصاف اور عطائے اختیار کے مرکزی وزیر ڈاکٹر وریندر کمار نے بھی دیگر مرکزی وزرا اور نامور لیڈروں کے ساتھ ڈاکٹر امبیڈکر کو خراج عقیدت پیش کیا۔
اس تقریب کا اہتمام سماجی انصاف اور عطائے اختیارات کی وزارت نے کیا تھا۔
وزارتِ تعلیم
ایچ آر ڈی کے مرکزی وزیر جناب رمیش پوکھریال نشنک نے بیداری میں اضافہ کرنے کے لیے "کووڈ – 19 کے اوقات میں محفوظ آن لائن تعلیم " جانکاری کتابچے کا اجرأ کیا
تعلیمی تحقیق اور تربیت کی قومی کونسل اور یونیسکو کے نئی دلی کے دفتر نے یہ کتابچہ خود کو محفوظ رکھنے کے بارے میں طلبا اور اساتذہ کی بیداری میں اضافہ کرنے کے لیے تیار کیا ہے
نئی دہلی، 05جون 2020 / انسانی وسائل کی ترقی کے مرکزی وزیر جناب رمیش پوکھریال نشنک نے نئی دلی میں آج طلبا اور اساتذہ کے آن لائن محفوظ رہنے کے بارے میں ان کی جانکاری میں اضافے کے لیے ، کووڈ – 19 کے اوقات میں آن لائن تعلیمی سرگرمیوں کی حفاظت کے عنوان سے ایک معلوماتی کتابچے کا اجرأ کیا۔ تعلیمی تحقیق و تربیت کے قومی کونسل  اور یونیسکو کے نئی دلی کے دفتر نے یہ کتابچہ تیار کیا ہے۔ اس کتابچہ بچوں اور نوجوانوں میں یہ بیداری لانے میں مدد ملے گی کہ انہیں کیا کرنا چاہیے اور کیا نہیں اور انہیں تعلیمی سرگرمیاں آن لائن جاری رکھ کر خود کو محفوظ کرنا چاہیے، جس سے والدین اور اساتذہ کو یہ معلومات فراہم کرنے میں مدد ملے گی کہ وہ انٹر نیٹ کو کس طرح محفوظ طریقے سے استعمال کر سکتے ہیں۔
کتابچے کا افتتاح کرنے کے بعد جناب رمیش پوکھریال نے کہ چونکہ کووڈ – 19 کی صورتحال میں آن لائن اور فاصلاتی تعلیم میں بڑے پیمانے پر اضافہ ہوا ہے۔ لہذا بہت سے بچے اور اساتذہ آن لائن پلیٹ فارم کا استعمال کرتے ہوئے خود کو سیکھنے سکھانے کی سرگرمیوں میں مصروف کیے گیے ہیں۔ حکومت ہند کی انسانی وسائل کی ترقی کی وزارت اور این سی ای آر ٹی بچوں اور اساتذہ کے لیے ایک محفوظ آن لائن ماحول کو یقینی بنانے کی عہدبند ہیں۔ ہم سائبر خطرہ محسوس کرنے والے ان سبھی متاثرین سے زور دے کر کہتے ہی کہ وہ ان خطروں کی رپورٹ کریں اور مدد حاصل کریں۔
کووڈ – 19 وبا کو مزید پھیلنے سے روکنے کے اقدامات کے طور پر اسکول ، یونیورسٹیوں ، تربیتی مراکز اور دیگر تعلیمی اداروں کو 20 مارچ 2020 کو پورے بھارت میں بند کر دیا گیا تھا۔ اس کی وجہ سے تعلیمی سرگرمیوں میں اتنے بڑے پیمانے پر رکاوٹ آئی کہ اس سے پہلے اس کی کوئی مثال نہیں ملتی اور اس کی وجہ سے اسکول جانے والے 90 فیصد سے زیادہ بچوں پر اثر پڑا۔ انسانی وسائل کی ترقی کی وزارت اور ریاست کے تعلیمی محکموں نے مختلف ڈیجیٹل پلیٹ فارموں کے ذریعے تعلیم کو جاری رکھنے کو یقینی بنانے کی مربوط کوششیں کی۔ اس کی وجہ سے جواں سال افراد کو مختلف ڈیجیٹل پلیٹ فارموں سے سابقہ پڑا اور اس کی وجہ سے انہیں سائبر خطروں کا سامنا ہوا۔
بھارت میں تقریباً 71 ملین بچے 5 سے 11 سال کے درمیان عمر کے ہیں جو اپنے کنبے کے افراد کے موبائل پر انٹرنیٹ چلاتے ہیں۔ اس طرح ملک کے تقریباً 14 فیصد عوام انٹرنیٹ پر سرگرم رہتے ہیں۔ بھارت میں انٹر نیٹ استعمال کرنے والے دو تہائی افراد 12 سے 29 سال کی عمر کے ہیں۔ اعداد و شمار سے ظاہر ہوتا ہے کہ لاک ڈاؤن کے بعد کی صورتحال میں انٹر نیٹ کی وجہ سے سائبر خطرات میں اضافہ ہوا ہے۔ اس تشویش کو دور کرنے کے مقصد سے این سی ای آر ٹی اور یونیسکو کے نئی دلی کے دفتر نے یہ معلوماتی کتابچہ تیار کیا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3093
(
مالیاتی کمیشن
15 ویں مالیاتی کمیشن کی ریزرو بینک آف انڈیا ، بینکوں، مالیاتی اداروں اور ممتاز اقتصادی ماہرین کے ساتھ میٹنگ
نئی دہلی، 6 مئی 2019/15ویں مالیاتی کمیشن کا، 8 اور 9 مئی 2019 کو ریزروبینک آف انڈیا  ، بینکوں اور مالیاتی اداروں کے ساتھ میٹنگ کرنے کے لئے ممبئی کا دو روزہ دورہ کرنےکا پروگرام ہے ۔ مالیاتی کمیشن کی سربراہی چیئرمین جناب این کے سنگھ کریں گے ،جبکہ مالیاتی کمیشن کے تمام اراکین اور اعلی حکام ان کےہمراہ ہوں گے۔
ریزروبینک آف انڈیا کے گورنر جناب شکتی کانت کی سربراہی میں ریزروبینک آف انڈیا کے ساتھ مجوزہ میٹنگ میں مالیاتی کمیشن کے درج امور پر تبادلہ خیال کرنےکا امکان ہے:مرکزی سے لےکر کلی مالیاتی استحکام کے کلیدی پیرا میٹرس کو مدنظر رکھتے ہوئے 15ویں مالیاتی کمیشن کے لئے اہم کلی اقتصادی تصورات سے متعلق امورپر غور و فکر ۔15ویں مالیاتی کمیشن کی ایوارڈ مدت کے دوران مرکز اور ریاستوں کے قر ضوںکی لاگت سے متعلق امور پرغور و فکر ۔قرضوں کی لاگت کو بازار کے مطابق یقینی بنانے کے لئے اس کے طور طریقوں پر غور و فکر ۔ریاستوں کی غیر معمولی ذمہ داریاں اور ریاستوں کی غیر ملکی بجٹ کے معاملات کے علاوہ سرکاری مالیاتی نطام کے بندوبست سے متعلق دیگر امور پر غور و فکر۔ریاستوں کے ممکنہ قرضوں اور مخصوص ریاستی مالی استحکام کے روڈ میپ سے متعلق امورپر غور و فکر ۔بینکوں کو ازسرنو سرمایہ فراہم کرنے کی ضرورتوں اور حکومتوں کے قرضوں کی لاگت پر ان کے اثرات۔ریزروبینک آف انڈیا کے پاس دستیاب سرمایہ کی حکومت ہند کو منتقلی سے متعلق بمل جالان کمیٹی کی رپورٹ کے ممکنہ منظر نامے۔منافع اور فاضل سرمایہ جو کہ حکومت ہند کو 15ویں مالیاتی کمیشن کی مدت کے دوران منتقل کئے جاسکتے ہیں ، اس سے متعلق ریزروبینک آف انڈیا کا اپنا تجزیہ۔
بینکوں اور مالیاتی اداروں کے ساتھ پندرہویں مالیاتی کمیشن کی میٹنگ میں درج ذیل امور پر تبادلہ خیال کئے جانے کا امکان ہے:15ویں مالیاتی کمیشن ایوارڈ مدت کے دوران مرکز اور ریاستوں کی واجب الادا مجموعی رقم کی لاگت ۔قرضوں کو بازار کی مطابق بنانے کو یقینی بنانے کے لئے طور طریقوں پر غور و فکر۔بینکوں کو ازسرنو سرمایہ فراہم کرنے کی ضرورتوں اور حکومتوں کو قرضے کی لاگت پر اس کے اثرات۔
مالیاتی کمیشن کی اس میٹنگ میں اسٹیٹ بینک آف انڈیا، بینک آف بڑودہ، بینک آف انڈیا، بینک آف مہاراشٹر، سینٹرل بینک آف انڈیا، یونین آف انڈیا، ایکسیس لمیٹیڈ ، ایچ ڈی ایف سی بینک لمیٹیڈ، آئی سی آئی سی بینک لمٹیڈ، انڈس لینڈ بینک، کوٹیک مہندرا بینک ، یس بینک لمیٹیڈ، آئی ڈی ایف سی فرسٹ بینک لمیٹیڈ اور آئی ڈی بی آئی بینک لمٹیڈ ، شرکت کریں گے۔
کمیشن 15ویں مالیاتی کمیشن کے متعدد شرائط و ضوابط پر تبادلہ خیال کرنے کے لئے ممتاز اقتصادی ماہرین کے ساتھ ایک تفصیلی میٹنگ کا انعقاد کرے گا۔ اس میٹنگ میں شرکت کرنے والے ممتاز اقتصادی ماہرین میں محترمہ روپا ریگی نتشو ، جناب سوگاتا بھٹاچاریہ، محترمہ پراچی مشرا، جناب ساجد چنائے۔ جناب نیل کنٹھ مشرا، ڈاکٹر سمیر ن چکرورتی، محترمہ پرنجل بھنڈاری، محترمہ آشو سویاش ، جناب نریش ٹکر، جناب سومیاکانتی گھوش، جناب اجیت رناڈے ، محترمہ مالا لال وانی، ڈاکٹر مہندر دیو، ڈاکٹر اودودھ ندکرانی اور ڈاکٹر ایس ایل شیٹھی شامل ہیں۔
۔۔۔۔۔۔۔۔۔۔
م ن۔ م ع۔ ج۔
U- 2054
(Visitor Counter : 55
پیٹرولیم اور قدرتی گیس کی وزارت
پیٹرولیم اور قدرتی گیس کی وزارت نے ویبنار کے توسط سے راشٹریہ ایکتا دیوس تقریب کا اہتمام کیا
نئی دہلی، 31 اکتوبر 2020: پیٹرولیم اور قدرتی گیس کی وزارت نے آج سردار ولبھ بھائی پٹیل کے یوم پیدائش کے موقع پر ویبنار کے توسط سے راشٹریہ ایکتا دیوس منایا۔ اس تقریب میں وزارت برائے پیٹرولیم اور قدرتی گیس ،تیل اور گیس پی ایس یو اور وزارت کے ماتحت دیگر تنظیموں کے تقریباً 1000 افسران نے شرکت کی۔
تقریب میں پیٹرولیم اور قدرتی گیس کی وزارت کے سکریٹری جناب ترون کپور نے سردار پٹیل کے یوم پیدائش کے موقع پر انہیں خراج عقیدت پیش کیا اور آزاد ہندوستان میں ان کی بے مثال خدمات پر بھی روشنی ڈالی۔اس کے ساتھ ہی انہوں نے شفاف، انسانیت پر مبنی اور مؤثر طریقے سے ملک کے عوام کی خدمت کرکے سردارپٹیل کے نظریے کو اپنی روزمرہ کی زندگی کا حصہ بنانے پر زور دیا۔
سردار ولبھ بھائی پٹیل کے یوم پیدائش کے موقع پر اروناچل پردیش حکومت کے سابق چیف سکریٹری، جناب رمیش نیگی اور آئی او سی ایل کے سابق چیئرمین جناب ایم اے پٹھان نے بھی خطاب کیا۔ اس موقع پر ملک کے عوام کی خدمت میں تیل اور گیس کی صنعت کے لئے سردار پٹیل کے تصوراتی خاکے کی معتبریت کو بہتر اور مؤثر انداز میں اجاگر کیا گیا۔
پروگرام آئی او سی ایل کے ڈائرکٹر  جناب آر کے مہاپاترا کے ذریعہ شکریہ کی تحریک کے ساتھ اختتام پذیر ہوا۔
اس سے قبل تیل اور قدرتی گیس کی وزارت کے سکریٹری نے وزارت کے افسران سے عہد لیا۔
حکومت ہند کے سائنٹفک امور کے مشیر خاص کا دفتر
پی ایس اے کادفترسوچھتاسارتھی سماروہ 2022منائےگا
سوچھتا سارتھی فیلوشپ  کے پہلے سال کی تکمیل کا جشن منانے کے لیے، حکومت ہند کے پرنسپل سائنٹفک ایڈوائزر کے دفتر کا ویسٹ ٹو ویلتھ مشن 30 ستمبر اور یکم اکتوبر 2022 کو انڈین انسٹی ٹیوٹ آف ٹیکنالوجی ، دہلی میں دو روزہ پروگرام ’ سوچھتا سارتھی سماروہ‘ کی میزبانی کر رہا ہے ۔
حکومت ہند کے پرنسپل سائنٹفک ایڈوائزر کے دفتر  نے اپنے ویسٹ ٹو ویلتھ مشن کے ذریعے انویسٹ انڈیا کے ساتھ شراکت میں، یکم جولائی 2021 کو ’’ سوچھتا سارتھی فیلوشپ‘‘  کا آغاز کیا تھا۔ ایس ایس ایف ایک شہریوں پر مبنی پہل ہے جس کا مقصد فضلہ کے بندوبست کے لیے کمیونٹیز کو حساس بنانا اور فضلے سے ویلیومیں تبدیلی کے لیے اختراعی حل پیش کرناہے ۔ فیلو شپ کا مقصد بنیادی سطح پر لوگوں کو تین زمروں کے تحت بااختیار بنانا ہے  اسکول جانے والے طلباء،  کالج جانے والے طلباء، اور  کمیونٹی ورکرز/ اپنی مددآپ گروپس/ سینیٹری ورکرز۔ دو روزہ پروگرام ویسٹ ٹو ویلتھ مشن کے تحت سوچھتا سارتھی فیلوز  کو ایک موقع فراہم کرے گا کہ وہ اپنے کام اور اپنے ساتھیوں کے ساتھ اپنی کمیونٹی پر پڑنے والے اثرات کو بڑی تعداد میں حاضرین کے سامنے پیش کریں جس سے ملک بھر کے لوگوں کو تحریک دینے میں مدد ملے گی کہ وہ فضلہ کے بندوبست کے لیے سرگرم طور پر کام کریں۔
فیلوشپ کے پہلے بیچ میں، پی ایس اے کے دفتر نے 27 ریاستوں اورمرکز کے زیرانتظام 6 علاقوں سے 344 فیلوز کو ان کے خیالات اور عملی منصوبوں کی بنیاد پر منتخب کیا تاکہ فضلہ کے انتظام کے بڑے چیلنج سے سائنسی اور پائیدار طریقے سے نمٹا جا سکے۔ تبدیلی کے سفیر کے طور پر، ان 344 فیلوز نے 2500 سے زیادہ حساس بنانے سے متعلق پروگرام منعقد کیے ہیں جن میں ورکشاپس، صفائی مہم، ٹیکنالوجی انٹرونشن ، پروٹو ٹائپس کی ترقی، آڈیو-ویڈیو مظاہرے، ون آن ون بات چیت اور اختراعی ریڈیو جِنگلز کی تخلیق، 3.1 لاکھ سے زیادہ شہریوں کو حساس بنانا شامل ہیں۔
یہ تقریب انڈین انسٹی ٹیوٹ آف ٹکنالوجی دہلی، حوض خاص میں منعقد ہوگی، اور اس میں سرکردہ شخصیات شرکت کریں گی جن میں حکومت ہندکے پرنسپل سائنٹفک ایڈوائزر پی ایس اے دفتر کے سائنٹفک سکریٹری، اور ہاؤسنگ اور شہری امور کی وزارت، دہلی میونسپل کارپوریشن ، اکیڈمک اور ریسرچ انسٹی ٹیوشن ،انڈسٹریز ،اسٹارٹ اپس وغیرہ کے دیگر معززین شامل ہیں ، جو ’سوچھتاسارتھی فیلوشپ  پہل کے تحت کے تحت کیے گئے کام کی تفصیلات بتائیں گے ۔ 2021 جماعت کے تحت 27 ریاستوں اورمرکزکے زیرانتظام چھ علاقوں کے تمام ایس ایس ایف کو نمائش کے حصے کے طور پر پروگرام میں پوسٹرز/پروٹوٹائپس/پیپرز/پریزنٹیشنز/پروڈکٹس کی شکل میں اپنے کام کی نمائش کے لیے دہلی مدعو کیا گیا ہے۔
دعوت نامے یہاں سے ڈاؤن لوڈ کریں:
IN ENGLISH
IN HINDI
مزید تفصیلات کے لیے وزٹ کریں۔https://www.wastetowealth.gov.in/fellowship-home or email wastetowealthmission@investindia.org.in
آبی وسائل، دریائی ترقیات اور گنگا احیاء کی وزارت
گنگا کے لئے ای- فلو کی مشتہری ایک اہم قدم ہے: نتن گڈکری
وزیر موصوف نے کہا ہے کہ اَوِیرل  اور نرمل  گنگا کے تئیں حکومت کی عہدبندگی سے متعلق ڈرافٹ گنگا ایکٹ کو جلد ہی کابینہ کی منظوری کے لئے ارسال کیا جائے گا
نئی دہلی،10/اکتوبر۔ مرکزی حکومت نے دریائے گنگا کے لئے کم از کم ماحولیاتی بہاؤ سے متعلق نوٹیفکیشن جاری کیا ہے، جسے اس دریا کے بہاؤ کے راستے میں مختلف مقامات پر یقینی بہاؤ کے سلسلے میں جاری کیا گیا ہے۔ ماحولیاتی بہاؤ فلو ریجیم کے لئے قابل قبول ہوتے ہیں اور انھیں دریاؤں کے لئے ماحولیات کی حالت یا پہلے سے طے شدہ معیارات کے مطابق یقینی بنایا جاتا ہے۔ اسے ایک اہم پیش رفت قرار دیتے ہوئے آبی وسائل، دریائی ترقیات اور گنگا احیا کے وزیر جناب نتن گڈکری نے کہا ہے کہ دریائے گنگا کے لئے ای-فلو سے متعلق نوٹیفکیشن اَوِیرل یا لگاتار بہاؤ کو یقینی بنانے میں کافی مفید ثابت ہوگا۔ ایک اَویرل ؍ نرمل گنگا کے لئے حکومت کی عہدبندگی کا اعادہ کرتے ہوئے وزیر موصوف نے مطلع کیا کہ مسودہ گنگا ایکٹ کو جلد ہی کابینہ کی منظوری کے لئے ارسال کیا جائے گا۔ وزیر موصوف نے کہا کہ یہ ازحد اہم لمحہ ہے۔ انھوں نے کہا کہ گنگا کے بہاؤ سے متعلق مشتہری کے سلسلے میں عرصے سے تبادلہ خیالات کئے جارہے تھے، ہم نے یہ قدم اس امر کو یقینی بنانے کے لئے اٹھایا ہے کہ اس ندی میں کم از کم بہاؤ کا ایک معیار طے کیا جاسکے۔
حکومت نے جو اطلاع نامہ جاری کیا ہے اس کی رو کے بموجب اس امر کو یقینی بنایا جائے گا کہ اس ندی میں پانی کا کم از کم درکار ماحولیاتی بہاؤ برقرار رہے، خواہ یہ ندی پروجیکٹوں کے تحت اپنا راستہ بدلے یا آب پاشی، پن بجلی، گھریلو اور صنعتی استعمال وغیرہ سے متعلق پروجیکٹوں اور ڈھانچوں کے لئے اس کا راستہ بدلنا پڑے، تب بھی یہ بہاؤ برقرار رہے۔ دریا کے بلاروک ٹوک بہاؤ کو یقینی بنانے کے تئیں یہ ایک اہم قدم ہے۔
حکومت کی جانب سے مشتہر کردہ ای- فلو کی تفصیلات درج ذیل ہیں:
2۔ بالائی دریائے گنگا طاس کا رقبہ: اپنے مخرج سے متعلق گلیشئروں سے شروع ہوکر آگے بڑھتے ہوئے ہری دوار میں دیوپریاگ تک۔
|
|
نمبر شمار
|
|
موسم
|
|
مہینے
|
|
زیر مشاہدہ لایا گیا روزانہ دس دنوں کی مدت کے دوران ہر ایک دن کا ماہانہ اوسط بہاؤ کا تخمینہ
|
|
1
|
|
خشک
|
|
نومبر تا مارچ
|
|
20
|
|
2
|
|
نسبتاً کم
|
|
اکتوبر، اپریل اور مئی
|
|
25
|
|
3
|
|
زیادہ بڑے پیمانے پر بہاؤ
|
|
جون تا ستمبر
|
|
30## ہائی فلو سیزن کے دوران ماہانہ بہاؤ کا 30 فیصد۔
2۔ ہری دوار، اتراکھنڈ سے اناؤ، اترپردیش تک دریائے گنگا کا اہم حصہ
|
|
نمبر شمار
|
|
پشتے کا محل وقوع
|
|
زیریں پشتے کے فوراً بعد کم از کم اجرا

غیرمانسون

|
|
کم از بہاؤ جو ذیلی پشتے کے فوراً بعد عمل میں آئے

مانسون

|
|
1
|
|
بھیم گوڈا

|
|
36
|
|
57
|
|
2
|
|
بجنور
|
|
24
|
|
48
|
|
3
|
|
نرورا
|
|
24
|
|
48
|
|
4
|
|
کانپور
|
|
24
|
|
48
مذکورہ حکم نامہ بالائی گنگا دریائی طاس پر نافذ العمل ہوگا، جو گلیشئروں سے نکل کر متعلقہ علاقوں سے گزرتی ہوئی اور اپنی معاون ندیوں کو سمیٹتی ہوئی دیوپریاگ سے ہری دوار تک آتی ہے اور اس دریا کا اہم حصہ ضلع اناؤ، اترپردیش تک واقع ہے۔ کم از کم ماحولیاتی فلو پر عمل درآمد کا اطلاق تمام موجودہ زیرتعمیر اور مستقبل کے پروجیکٹوں پر ہوگا۔ موجودہ پروجیکٹ جو فی الحال ان قواعد و ضوابط کی پابندی نہیں کرتے، انھیں اس امر کو یقینی بنانا ہوگا کہ وہ درکار ماحولیاتی فلو کے قواعد کو اپنائیں اور کم از کم تین برسوں کے اندر ایسا ضرور کرلیں۔ ایسے چھوٹے اور بڑے پروجیکٹ جن کی وجہ سے دریا کے بہاؤ یا اس کے راستے پر کوئی فرق مرتب نہیں ہوتا، انھیں اس ماحولیاتی بہاؤ سے مستثنیٰ قرار دیا گیا ہے۔
U-5282
(Visitor Counter : 84
سماجی انصاف اور تفویض اختیارات کی وزارت
پردھان منتری آدرش گرام یوجنا  کی اسکیم
پردھا منتری انوسوچت جاتی ابھیودے یوجنا 
سماجی انصاف اور تفویض اختیارات کے وزیر مملکت جناب رام داس آٹھولے کے ذریعہ آج لوک سبھا میں ایک تحریری جواب کے تحت یہ اطلاع فراہم کی گئی کہ پردھان منتری آدرش گرام یوجنا  کی اسکیم، جسے اب پردھان منتری انوسوچت جاتی ابھیودے یوجنا  کے عنصر ’آدرش گرام‘ کے طور پر نافذ کیا جا رہا ہے، کو علاقے پر مبنی نقطہ نظر کے ساتھ تیار کیا گیا ہے، جس کے تحت درج فہرست ذاتوں  سے تعلق رکھنے والے افراد کی گھنی آبادی والے مواضعات کو ان کی جامع ترقی کے لیے منتخب کیا جاتا ہے۔ درج فہرست ذاتوں سے تعلق رکھنے والے افراد کی زیادہ سے زیادہ تعداد پر احاطہ کرنے کے لیے حال ہی میں 2022-23 میں مواضعات کے انتخاب کے معیار میں تبدیلی کرکے یہ پیمانہ ’50 فیصد سے زائد ایس سی آبادی‘ سے گھٹاکر ’40 فیصد سے زائد آبادی‘ کر دیا گیا۔
درج فہرست ذاتوں سے تعلق رکھنے والے وہ افراد جو ایسے مواضعات میں سکونت پذیر نہیں ہیں جنہیں پی ایم – اجے کی اسکیم کے عنصر آدرش گرام کے تحت منتخب کیا گیا ہے، تو ایسے افراد کے لیے اس اسکیم کے دو عناصر، خصوصاً، ’امدادی عطیہ‘ اور ’ہاسٹل ‘ کے تحت گنجائشیں موجود ہیں، جن کے تحت درج فہرست ذاتوں سے تعلق رکھنے والے افراد کے لیے جامع روزی روٹی پروجیکٹوں ، ہنرمندی ترقیات اور ہاسٹلوں سمیت بنیادی ڈھانچہ کے لیے مرکزی تعاون دستیاب ہے۔
مواصلات اور اطلاعاتی ٹیکنالوجی کی وزارت
کووڈ-19 کے پھیلاؤ اور 5G ٹکنالوجی کے درمیان کوئی رابطہ نہیں
محکمہ ٹیلی مواصلات ، وزارت مواصلات کے علم میں آیا ہے کہ مختلف سوشل میڈیا پلیٹ فارموں پر متعدد گمراہ کن پیغامات پھیلائے جارہے ہیں جس میں یہ دعویٰ کیا جارہا ہے کہ کوروناوائرس کی دوسری لہر 5 جی موبائل ٹاور کی ٹیسٹنگکا نتیجہ ہے۔ ڈیاو ٹی کی طرف سے جاری ایک پریس بیان کے مطابق یہ پیغامات غلط ہیں اور اس میں کوئی بھی سچائی نہیں ہے۔پریس بیان میں کہا گیا ہے کہ عام لوگوں کو مطلع کیا جاتا ہے کہ 5 جی ٹکنالوجی اور کووڈ-19 کے پھیلاؤ کے درمیان کوئی ربط نہیں ہے اور ان سے گزارش ہے کہ اس معاملے میں پھیلی ہوئی غلط معلومات اور افواہوں کی وجہ سے گمراہ نہ ہوں۔5 جی ٹکنالوجی کو کووڈ19 کی عالمی وبا سے جوڑنے والے دعوے غلط ہیں اور ان کی کوئی سائنسی بنیاد نہیں ہے۔ اس کے علاوہ، یہ بھی بتایا گیا ہے کہ 5 جی نیٹ ورک کی ٹیسٹنگ ابھی تک ہندوستان میں کہیں بھی شروع نہیں ہوئی ہے۔لہذا، یہ دعویٰ کہ 5 جی کے ٹرائل یا نیٹ ورک ہندوستان میں کورونا وائرس کا سبب بن رہے ہیں بالکل بے بنیاد اور غلط ہے۔
موبائل ٹاورز غیر آئیونی ریڈیو فریکوئینسی کا اخراج کرتے ہیں جو بہت کم طاقت رکھتے ہیں اور انسانوں سمیت زندہ خلیوں کو کسی بھی قسم کا نقصان پہنچانے سے قاصر ہیں۔محکمہ ٹیلی مواصلات  نے ریڈیو فریکوینسی فیلڈ  کے تئیں ایکسپوژر کی حد کے لیے اصول وضع کیے ہیں جو بین الاقوامی کمیشن برائے غیر آئیونی ریڈی ایشنپروٹیکشن  کی طرف سے مقرر کردہ محفوظ حدود سے 10 گنا زیادہ سخت ہیں اور ڈبلیوایچاو کے ذریعہ تجویز کردہ ہیں۔
ڈیاو ٹی کی طرف سے پہلے ہی اٹھائے گئے اقدامات:
ڈیاو ٹی کے پاس ایک اچھی طرح سے مرتب کیا ہوا پراسیس ہے تاکہ ٹی ایس پی ان مقرر کردہ اصولوں پر سختی سے عمل کریں۔ تاہم، اگر کسی بھی شہری کو کسی بھی موبائل ٹاور کے بارے میں کوئی خدشہ ہو کہ وہ محکمہ کے ذریعہ مقرر کردہ محفوظ حد سے زیادہ ریڈیو لہروں کا اخراج کر رہے ہیں، تو ترنگ سنچارپورٹلhttps://tarangsanchar.gov.in/emfportal پر ای ایم ایف پیمائش/ ٹیسٹنگ کی درخواست کی جا سکتی ہے۔
موبائل ٹاور سے ای ایم ایف کے اخراج سے ہونے والے صحت کے اثرات کے بارے میں عام لوگوں کے خوف کو دور کرنے کے لیے ڈی اور ٹی ای ایم ایف تابکاری سے متعلق بیداری پیداری کے لیے مختلف اقدامات کیے ہیں جیسے ملک بھر میں آگاہی پروگرام، ای ایم ایف سے متعلق مختلف موضوعات پر پمفلیٹ / معلوماتی پرچوں کی تقسیم، ڈیاو ٹی کی ویب سائٹ پر ای ایم ایف سے متعلق امور پر تفصیلی معلومات کی اشاعت، اخبارات میں اشتہارات، ”ترنگ سنچارپورٹل“ کا آغاز وغیرہ۔ڈیاو ٹی کی فیلڈ اکائیاں عوامی بیداری کے پروگراموں کا انعقاد بھی کر رہی ہیں تاکہ زیادہ سے زیادہ لوگوں کو موبائل ٹاوروں سے ای ایم ایف کے اخراج سے ہونے والے صحت کے اثرات سے متعلق سائنسی حقائق کے بارے میں آگاہ کیا جائے۔
وزارت دفاع
کارگل فتح کی 20ویں سالگرہ
نئی دہلی،14جون :سال 2019کو ، ‘آپریشن وجئے ’ جسے عرف عام میں کرگل جنگ کے نام سے جاناجاتاہے ، کی 20ویں سالگرہ ہے ۔ کرگل کی جنگ مضبوط سیاسی ، عسکری اور سفارتی کارروائیوں کی ایک پوری داستان ہے ۔ ملک اس سال کرگل جنگ کی 20ویں سالگرہ فخر، احترام ، جوش وجذبے کے ساتھ منائیگا۔
کرگل جنگ کو ہمیشہ اس کی کلیدی ، تدبیری حیرت انگیزیوں ، ازخود اپنے اوپر نافذ کی گئی قومی حکمت عملی جو اس جنگ کو کرگل ، سیاچن سیکٹروں تک محدود رکھنے کے لئے بطورتحمل اختیارکی گئی تھی ، کے لئے ہمیشہ یاد کیاجائیگا۔ اس جنگ کے دوران بڑی صورت کے ساتھ تینوں افواج نے حکمت عملی اورمنصوبوں کو عملی جامہ پہنایاتھا۔کرگل کی جنگ کو جونیئر قیادت کے پکے ارادے اورجرأت اورہمارے جوانوں کے غیرمتزلزل حوصلوں کے لئے بھی یادکیاجائیگا ،جس کا مظاہرہ تدبیری سطح پرکیاگیاتھا۔
اس سال آپریشن وجئے کی 20ویں سالگرہ ‘یاد کرو ،لطف اندوز ہواور اسے ازسرنوشکل دو’ کے موضوع کے طورپرمنایاجائیگا ۔ ہم اپنے شہدأ کو یادکرتے ہیں اوراس کے لئے ہم قربانیوں کو یاد کرتے ہیں اور اپنے اندر فخراور احترام کا جذبہ محسوس کرتے ہیں ۔ ہم کرگل کی فتح کا جشن مناکرلطف اندوز ہوتے ہیں اور اپنے ترنگے جھنڈے کے وقار کے تحفظ کے لئے اپنے عزم کو تازہ کرتے ہیں ۔
ان تقریبات کے انعقاد کا مقصد قومی سطح پر مہم کے ذریعہ عوام الناس اوربالخصوص نوجوانوں میں وطن پرستی کا جذبہ پیداکرنااورخراج عقیدت پیش کرنا ہے ۔ ان تقریبات کی منصوبہ بندی اس طرح کی گئی ہے کہ ہمارے بہادرجوانوں کی شجاعت کی کہانیوں کو اجاگرکیاجائے اور نوجوانوں میں شمع افتخار روشن کرناہے اوران لوگوں کی حوصلہ افزائی کرنا ہے جو بہت زیادہ نوجوان ہیں ۔
کارگل کی ‘جنگ وجئے دیوس’ تقریبات 2019 25سے 27جولائی ، 2019تک تین روز منائی جائیں گی ۔ان تقریبات کا اہتمام دراس اورنئی دہلی میں کیاجائیگاتاہم اس سلسلے کی مین خصوصی تقریب کی تیاری کے تحت مختلف سرگرمیوں کا اہتمام جولائی ، 2019کے پہلے ہفتے پورے ملک میں کیاجائیگا۔
اس موقع پراہتمام کی جانے والی تقریبات میں ، جنگ کارگل میں شریک یونٹوں کے ٹولولنگ ، ٹائیگرہل ، پوائنٹ 4875سمیت متعدد ان علاقوں تک صبرکرناشامل ہے جہاں جنگ کارگل ہوئی تھی ۔ جولائی ،2019تک پھیلے ہوئے تمام پروگراموں میں ملک کی تمام ریاستوں اورمرکز کے زیرانتظام علاقوں کے این سی سی کیڈٹوں کے لئے خصوصی قومی یکجہتی کیمپوں کا اہتمام شامل ہے ۔ یہ منفرد تقریب لیہہ میں 12دن تک جاری رہے گی ۔ اس موقع پر پورے خطہ لداخ کے اسکولی بچوں کے لئے مضمون نویسی اور ڈرائنگ کے مقابلوں کا بھی اہتمام کیاجائیگا۔
کارگل وجئے دوس لداخ کے لوگوں کے لئے خصوصی اہمیت کا حامل ہے ، اس موقع پر لداخ کے لوگ ، ‘‘ ایک دور شہیدوں کے نام ’’کے عنوان سے اہتمام سے کی جانے والی دوڑ میں حصہ لیں گے۔اس دوڑ میں خطے کے دوردراز ترین گوشوں کے لوگ اورلداخ کے دوردراز کے مواضوات کے بہادربزرگ حضرات بھی حصہ لیں گے ۔ اس موقع پرلداخ کے این ڈی ایس اسٹیڈیم میں ایک ٹی 20کرکٹ چمیپئن شپ مقابلوں کا بھی اہتما م کیاجائیگا ۔ یاد رہے کہ این ڈی ایس میموریل اسٹیڈیم 11ہزار5سوفٹ کی بلندی پرواقع ہے ۔ اس چیمپئن شپ مقابلے کا مقصد اس خطے کے نوجوانوں کی صلاحیتوں کو پروان چڑھاناہے ۔
U-2461
(Visitor Counter : 92
وزیراعظم کا دفتر
وزیر اعظم نے کیرالہ میں بھاری بارش اور تودے کھسکنے کے واقعات کے بارے میں کیرالہ کے وزیر اعلیٰ سے بات کی
وزیر اعظم نے کیرالہ میں بھاری بارش اور تودے کھسکنے کے واقعات کے سبب جانوں کے اتلاف پر تعزیت کا اظہار کیا
نئی دہلی، 17/اکتوبر2021 ۔ وزیر اعظم جناب نریندر مودی نے کیرالہ کے وزیر اعلیٰ جناب پینا رائی وجین سے بات کی اور کیرالہ میں بھاری بارش اور تودے کھسکنے کے سبب پیدا ہوئی صورت حال پر تبادلہ خیال کیا۔ وزیر اعظم نے کیرالہ میں بھاری بارش اور تودے کھسکنے کے واقعات کے سبب جانوں کے اتلاف پر تعزیت کا اظہار بھی کیا۔
یکے بعد دیگرے کئے گئے اپنے ٹوئیٹ میں وزیر اعظم نے کہا:
’’کیرالہ کے وزیر اعلیٰ جناب پینا رائی وجین سے بات کی اور کیرالہ میں بھاری بارش اور تودے کھسکنے کے سبب پیدا ہوئی صورت حال پر تبادلہ خیال کیا۔ حکام زخمیوں اور متاثرین کی مدد کے لئے زمینی سطح پر کام کررہے ہیں۔ میں ہر شخص کی صحت و سلامتی کے لئے دعاگو ہو۔
یہ افسوسناک ہے کہ کیرالہ میں بھاری بارش اور تودے کھسکنے کے سبب کچھ لوگوں کو اپنی جان گنوانی پڑی ہے۔ غمزدہ کنبوں کے تئیں تعزیت۔‘‘